**Подкрепа при скръб и травма за засегнатите от COVID-19 в сектора на грижите за възрастни хора**

Австралийското правителство финансира услуги за осигуряване на подкрепа при скръб, загуба и травма за австралийския сектор на грижите за възрастни хора. Услугите са достъпни за настанените в домове за възрастни хора, за получаващите домашен патронаж, за близките им и за персонала, който се грижи за възрастни хора. Вие самите можете да използвате тези услуги или да кажете за тях на Вашите близки и общността си.

Всеки може да използва тези услуги безплатно.

Всички тези организации уважават културата, религията, идентичността и начина на живот на хората. Ако Вие или любим човек се нуждаете от преводач, можете да се свържете с преводаческата служба Translating and Interpreting Service на **131 450**. Попитайте за Вашия език и услугата, с която искате да се свържете.

**Подкрепа при скръб и загуба**

**Консултации по телефона:**

Australian Centre for Grief and Bereavement (Австралийският център при скръб и тежка загуба) помага на персонала, грижещ са за възрастни хора, доставчиците на грижи за възрастни хора, религиозните и обществените групи да подкрепят своите общности при скръб и загуба поради COVID-19. Обадете се на **1800 222 200** за съвет как да помогнете на Вашата общност.

Когато се обадите, можете да разговаряте за подкрепата, от която се нуждаете Вие или Вашите близки. Това може да включва групово или индивидуално консултиране с практикуващ лекар чрез Telehealth (дистанционно медицинско обслужване по телефона или чрез видеоконферентна връзка) или лично.

Australian Centre for Grief and Bereavement има двуезичен персонал, който работи с клиенти на арабски, чешки, фарси, френски, италиански, японски, малтийски, синхала, тамил, испански и идиш. Поискайте Вашия език, когато се обадите. За други езици, обадете се първо на преводаческата служба Translating and Interpreting Service на **131 450** и поискайте Australian Centre for Grief and Bereavement.

Австралийският център при скръб и тежка загуба подкрепя също използването на езика Auslan за глухи и хора с увреден слух.

**Подкрепа при деменция:**

Dementia Support Australia (Австралийската организация за подкрепа при деменция)  осигурява 24-часова помощ в цяла Австралия, 365 дни в годината. Те предоставят съвет и препоръки на хора, които се грижат за някого с деменция. Обадете им се на **1800 699 799**. Ако Вие или любим човек се нуждаете от преводач, обадете се на преводаческата служба Translating and Interpreting Service на **131 450** и поискайте Dementia Support Australia.

**Застъпничество:**

Older Persons Advocacy Network (Мрежата за застъпничество за възрастни хора) предоставя застъпнически услуги за възрастни хора в Австралия. Служителите от тази мрежа могат да Ви помогнат, ако имате проблеми с услугите за възрастни хора, които получавате. Мрежата за застъпничество за възрастни хора предоставя - безплатно и поверително - независимо застъпничество, информация и образование на възрастните хора, както и на техните семейства и представители. Обадете им се на **1800 700 600**. Ако Вие или любим човек се нуждаете от преводач, обадете се на преводаческата служба Translating and Interpreting Service на **131 450** и поискайте Older Persons Advocacy Network.

**Допълнителна информация за COVID-19**

Важно е да се информирате от официални източници. Посетете www.health.gov.au или се обадете на Горещата национална линия за коронавирус на **1800 020 080**. За писмени и устни преводачески услуги се обадете на **131 450** и поискайте National Coronavirus Helpline (Горещата национална линия за коронавирус).